
14.5.18


לכבוד 



שלום רב,



הנדון: בקשה לקבלת מידע מכוח חוק חופש המידע, תשנ"ח 1998 – 
מידע אודות השר – 2013-2015

סימוכין: פנייתך לבקשת המידע 
ראשית, תודה על פנייתך.
בקשת המידע שהעברת למשרדנו, עוסקת באינפורמציה אודות השר שהיה ממונה על משרדנו בין השנים 2013-2015.
בקשתך למידע הנ"ל נבחנה בראי ההיבטים המקצועיים הרלוונטיים, לצד המישור המשפטי  ובהלימה לסעיפי חוק חופש המידע. 
לאור האמור לעיל, הריני להשיב לך בדברים, כדלקמן:
מבדיקה שנערכה אל מול היחידות הרלוונטיות לבקשתך, עולים הדברים הבאים:
1. פרסומות בהם הופיע או נזכר שם השר פורסמו ברדיו, טלוויזיה או בתקשורת הכתובה -
תשובת אגף בכיר דוברות ופרסומים: פרסום משרד הכלכלה והתעשייה במדיות השונות, לרבות רדיו, טלוויזיה ועיתונות כתובה באמצעות לפ"מ במהלך השנים 2013, 2014 ו-2015 לא כלל את אזכור השר המכהן ו/או את שמו של השר.

2. עמותות בהן היה חבר השר -
בין השנים 2013-2015, כיהנו במשרד 3 שרים:
	שלום שמחון
	שר התעשייה, המסחר והתעסוקה
	19/01/2011
	18/03/2013
	העצמאות

	נפתלי בנט
	שר הכלכלה
	18/03/2013
	14/05/2015
	הבית היהודי

	אריה דרעי
	שר הכלכלה
	14/05/2015
	03/11/2015
	מפלגת ש"ס


שרים אלו אינם מכהנים עוד בתפקידם זה. לכן, כל מידע אודות אפשרות חברותם בעמותות, מצוי בלשכותיהם במשרדים בהם מכהנים כיום (השר בנט – משרד החינוך. השר דרעי – משרד הפנים) 
3. מודעות ברכה שפורסמו בעיתון על ידי המשרד -
תשובת אגף בכיר דוברות ופרסומים: לא פורסמו מודעות ברכה על ידי המשרד.
4. הזמנות לאירועים של המשרד פורסמו בכלי התקשורת השונים -
תשובת אגף בכיר דוברות ופרסומים: ככל שהמשרד מקיים אירועים מקצועיים העוסקים בתחומים עליהם אמון המשרד, נשלחת הזמנה לציבור הרחב.
מבין אלה ניתן למנות: מפגשים עם נציגי מינהל סחר חוץ, כדי ללמוד על כלי סיוע או יצוא למדינות ספציפיות, כלי מענקים לעידוד השקעות הון בתעשייה, מכסות חלב וגבינות ליבואנים, כלי סיוע לעסקים קטנים ועוד.
האגף לא יכול לפלח את כמות ההזמנות לאירועים אלה שהמשרד מקיים.

5. [bookmark: _GoBack]מתנות שניתנו לשר ואושרו לשימוש פרטי -
תשובת אגף רכש, נכסים ולוגיסטיקה: מבדיקה שערכתי, בשנים האמורות לא אושרו לשר מתנות לשימוש אישי. 
בתאריך 08/12/2014 נידונה במסגרת ועדת המתנות המשרדית מתנה שביקש השר לקבל לשימוש אישי. בקשה זו נדחתה מפאת שווי המתנה וזו הועברה לאפוטרופוס הכללי, בהתאם להוראות התקשי"ר. 
6. יועצים חיצוניים ללא תשלום בהם נעזר השר -
תשובת אגף משאבי אנוש: ראי במאוחד עם סע' 7 שלהלן.
7. יועצים חיצוניים בתשלום בהם נעזר השר -
תשובת אגף משאבי אנוש: יועצי השר הועסקו במשרות אמון וקיבלו שכר  (מדובר על 6 יועצים).
למיטב ידיעת מנהלת האגף,  לא הועסקו יועצים חיצוניים מעבר לששת עובדי משרות האמון.
שמחתי להיות לך לעזר ובהצלחה במחקר האקדמי.

בברכה
יוסי זולפן,

  הממונה על חוק חופש המידע
   משרד הכלכלה והתעשייה



העתק: עו"ד מורן הרשקוביץ, הלשכה המשפטית
עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

